stanford-oval/wikipedia huggingface dataset:
Punainen tähti (järjestö)

Punainen tähti (ransk. L'Etoile rouge) oli Punaisen ristin kaltainen kansainvälinen järjestö, jonka tarkoituksena oli varustaa hevoshoitoambulansseja ja kouluttaa vapaaehtoista henkilökuntaa sodanaikaisen eläinlääkintähuollon avuksi. Vuonna 1914 perustetun järjestön kotipaikka oli Geneve. Toimintaan osallistujat olivat pääasiassa naisia, joita kutsuttiin tähtisisariksi. Järjestö käytti merkkinään punaista viisisakaraista tähteä, jossa oli tunnuslause Inter arma misericordia, armeliaisuutta sodassa.
Ensimmäisen maailmansodan aikana järjestö toimi tehokkaasti useassa maassa. Ruotsin Punainen tähti lähetti hevoshoitoambulanssin Suomeen 1918 ja useita ambulansseja 1940. Ruotsin järjestö muutti 1941 nimensä Ruotsin Siniseksi tähdeksi ja toimi vielä rauhankin aikana. Suomen talvisodassa järjestön punainen tähti -tunnus herätti hämmennystä, koska se yhdistettiin Neuvostoliiton puna-armeijan samankaltaiseen tunnukseen. Vuonna 1917 perustettu Ruotsin järjestö perusti 1933 sairastallin Göteborgiin. Sairastalli joutui 1960-luvulla muuttamaan ja samoihin aikoihin perustettiin Sinisen tähden eläinsairaalan säätiö (ruots. Stiftelsen Blå Stjärnans Djursjukhus), jonka ylläpitämästä eläinsairaalasta tuli 1997 alue-eläinsairaala, jollaisia Ruotsissa on nykyään neljä. Sinisen tähden eläinsairaalassa on 180 työntekijää ja 37 000 eläinten käyntikertaa vuodessa.
Suomen punainen tähti perustettiin 1918 ja sen hevoshoitoambulanssit osallistuivat Viron vapaussotaan, Aunuksen retkelle ja Inkeriläisten kansannousuun. Suomessa oli koulutettuja tähtisisaria 82 vuonna 1935. Suomen järjestö ei toiminut enää toisen maailmansodan aikana.
Suomen senaatti vahvisti yhdistyksen säännöt 1918. Yhdistyksen tarkoituksena oli suojata ja hoitaa sodan takia kärsimään joutuvia hevosia ja muita kotieläimiä. Sodan aikana yhdistys alistui sotilasviranomaisten määräyksiin ja rauhan aikana toimi yhteistyössä heidän kanssaan. Yhdistyksen keskushallitus toimi Helsingissä ja sitä avustivat muualle maahan perustetut piirihallitukset. Keskushallituksen ja piirihallitusten jäsenillä oli oikeus käyttää Suomen armeijan päähinettä, johon oli kokardin tilalle kiinnitetty yhdistyksen viisisakarainen merkki, ja pitämään samaa merkkiä vasemmassa hihassaan. Yhdistyksen palveluskunta (tähtisisaret) saivat pukeutua samalla tavoin sodan aikana ja rauhan aikana palvelustehtäviään suorittaessaan. Suomen punaisen tähden keskushallituksen ensimmäisenä puheenjohtajana toimi everstiluutnantti Torsten Forstén.
Aiheesta muualla

Suomen Punanen Tähti -yhdistyksen säännöt 1918 (wikiaineistossa).
Punatulikärki

| Punatulikärki |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Tikkalinnut Piciformes
Heimo::  Tikat Picidae
Suku::  Tulikärjet Campephilus
Laji::  haematogaster
Kaksiosainen nimi
 Campephilus haematogaster  (Tschudi, 1844) 

Katso myös
   Punatulikärki Wikispeciesissä   Punatulikärki Commonsissa 
Infobox OKNimi-testi OKIUCN-testi OK: 
Punatulikärki (Campephilus haematogaster) on eteläamerikkalainen tikka. Sen esiintymisalue ulottuu mantereen luoteisosassa Panamasta Kolumbian itäosiin, Ecuadoriin ja Peruun. Lajista tunnetaan kaksi alalajia. Johann Jakob von Tschudi kuvaili lajin holotyypin Perusta vuonna 1844.
Pojasta mieheksi (albumi)

| Pojasta mieheksi Esa Eloranta |
| --- | --- | --- |

Studioalbumin tiedot
 Julkaistu: 24. marraskuuta 2010
 Tyylilaji: pop rock
 Kesto: 54.16
 Levy-yhtiö: Humble House Records
Esa Elorannan muut julkaisut
| Oikeita asioita 2009 | Pojasta mieheksi 2010 | Suuret odotukset 2013 |
Pojasta mieheksi on suomalaisen laulaja-lauluntekijä Esa Elorannan kuudes albumi sooloartistina. Se julkaistiin 24. marraskuuta 2010.
Laulajan 25-vuotista uraa juhlistava albumi sisältää Elorannan tuotannon tunnetuimpia kappaleita uudelleen soitettuina ja sovitettuina. Mukana on paitsi vanhoja Garbo-hittejä, myös lauluja, mitä Eloranta on tehnyt alun perin muille artisteille.
Kappaleet

Poika julman maan – 4.52  (Garbo, 1986)
Ikuisesti sun – 4.15  (Garbo, 1995)
Viiniä ja ruusuja – 3.12  (Garbo, 1995)
Suomalainen unelma – 5.47  (Garbo, 1988)
Pilvenpiirtäjä – 4.13  (Jorma Kääriäinen, 2007)
Jäit – 4.21  (Garbo, 1995)
Pysäkki – 3.40  (Garbo, 1994)
Lady huhtikuu – 4.22  (Garbo, 1994)
Vapaana syntynyt – 4.27  (Aki Louhela, 1999)
Kaveri – 3.44  (Jani Wickholm, 2008)
Routa sulaa – 4.16  (Ville ja Pinja, 1999)
Joet – 3.26  (Garbo, 1994)
Pieni mies – 3.35  (uusi, 2010)
Arvostelut

Soundi:
Aiheesta muualla

Päiväkirja Esa Elorannan kotisivuilla
Pokémon: Giratina ja taivassoturi

| Pokémon: Giratina ja taivassoturi> Pokémon: Giratina and the Sky Warrior |
| --- | --- |

Ohjaaja:  Kunihiko Yuyama
Käsikirjoittaja:  Hideki Sonoda
Tuottaja:   Chōji Yoshikawa  Jun'ya Okamoto  Takemoto Mori 
Säveltäjä:  Shinji Miyazaki
Pääosat:   Sarah Natochenny  Ikue Ōtani  Emily Bauer  Bill Rogers  Michele Knotz  Jimmy Zoppi 
Valmistustiedot
Valmistusmaa:  Japani
Tuotantoyhtiö:   Tōhō (Japani)  VIZ Media (Yhdysvallat)  Universal Pictures 
Levittäjä:  Tōhō Netflix
Ensi-ilta:  19. heinäkuuta 2008
Kesto:  96 min
Alkuperäiskieli:  japani
Edeltäjä:  Pokémon: Darkrai nousee
Seuraaja:  Pokémon: Arceus ja elämän jalokivi
Aiheesta muualla
IMDb 
AllMovie
Infobox OKNimi-testi OK: 
Pokémon: Giratina ja taivassoturi (myös muodossa Pokémon: Giratina ja taivaan soturi, engl. Pokémon: Giratina and the Sky Warrior) on yhdestoista kokopitkä Pokémon-elokuva vuodelta 2008. Yhdysvalloissa se julkaistiin helmikuussa 2009, ja Suomessa TV-ensi-ilta oli Jetix-kanavalla (nykyisin Disney XD) 9. toukokuuta 2009. Myöhemmin MTV3 on näyttänyt elokuvan 3. syyskuuta 2011 ja 16. kesäkuuta 2012. Elokuvan pääpokémonit ovat Giratina ja Shaymin.
Äänirooleissa

| Rooli | Alkuperäinen ääni | Englanninkielinen ääni | Suomenkielinen ääni |
| --- | --- | --- | --- |
| Ash Ketchum | Rica Matsumoto | Sarah Natochenny | Hanna Leino |
Pikachu: Ikue Ōtani
| Dawn | Megumi Toyoguchi | Emily Bauer | Mirjami Heikkinen |
| Piplup | Etsuko Kozakura | Michele Knotz | Michele Knotz |
| Brock | Yūji Ueda | Bill Rogers | Jari Salo |
| Jessie | Megumi Hayashibara | Michele Knotz | Susa Saukko |
| James | Shin'ichirō Miki | Jimmy Zoppi | Peter Pihlström |
| Meowth | Inuko Inuyama | Jimmy Zoppi | Arto Nieminen |
| kertoja | Unshō Ishizuka | Rodger Parsons | Pasi Ruohonen |
| hoitaja Joy | Yuriko Yamaguchi | Michele Knotz | Elise Langenoja |
| Shaymin | Vanilla Yamazaki | Amy Palant | Saara Lehtonen |
| Newton Graceland | Kōichi Yamadera | Marc Thompson | Antti Jaakola |
| Zero | Shidō Nakamura | Parker Anderson | Antti Timonen |
| Infi | Shōko Nakagawa | Bella Hudson | Jenni Sivonen |
| Layla | Akina Minami | Amy Palant | Jenni Sivonen |
| Moose | Red Yoshida | Tom Wayland | Pasi Ruohonen |
| Sylvan | Chie Satō | Sarah Natochenny | Elise Langenoja |
Regigigas: Tomomichi Nishimura
Lopputekstien aikana soivan laulun "Kaunis on maailmamme tää" esittää Antti Matikainen.
Suomenkielinen toteutus

Äänitys ja ohjaus: Kari Leppälä
Dialogin käännös: Isto Aitokari
Laulun käännös: Jukka Jaatinen ja Carolina Heinonen
Sovitus: Carolina Heinonen
Tuotanto: SDI Media A/S, Suomen sivuliike
Ranskalaisen elokuvan festivaali

Ranskalaisen elokuvan festivaali (aiemmin Kultaisia ranskalaisia) on virolaisen Kultuurikuld MTÜ -yhdistyksen ja Ranskan instituutin järjestämä pienoisfestivaali, joka sai alkunsa lokakuussa 2013. Kolmepäiväinen festivaali nostaa esiin joka vuosi yhden ranskalaisen elokuvan tähden: vuonna 2013 teemana oli ranskalainen näyttelijä Juliette Binoche, vuonna 2014 näyttelijä Fanny Ardant.
Vuonna 2015 festivaalissa esitettiin ranskalaisen elokuvaohjaajan Benoît Jacquot’n tuotantoa. Elokuvat näytettiin Tallinnassa Artis-teatterissa sekä Helsingissä Kino Engel- ja Kino Sheryl -elokuvateattereissa. Helsingissä esitettiin kuusi eri elokuvaa seitsemässä näytöksessä.
Puitepäätös

Puitepäätös oli Euroopan unionin päätös Amsterdamin sopimuksen mukaisesti. Sitä käytettiin poliisiyhteistyön ja rikosasioissa noudatetun oikeudellisen yhteistyön (niin sanotun kolmannen pilarin) välineenä. Puitepäätöstä käytettiin jäsenvaltioiden lainsäädännön lähentämiseen. Puitepäätöstä saattoi ehdottaa komissio tai jäsenvaltio, ja se oli hyväksyttävä ministerineuvostossa yksimielisesti. Se velvoitti jäsenvaltiot saavuttamaan tietyn tuloksen, mutta antoi kansallisten viranomaisten päättää, missä muodossa ja millä tavoin tulos saavutetaan.
Lissabonin sopimuksen myötä puitepäätös jäi pois käytöstä. Lissabonin sopimuksen mukaan myös poliisi- ja oikeusalan yhteistyö toteutetaan direktiiveillä, eikä yksimielisyyttä enää vaadita.
Puitepäätös annettiin mm. Eurooppalaisesta pidätysmääräyksestä.
Päällysrakenne

Päällysrakenne voi tarkoittaa:
tienpohjan rakennekerroksia
marxilaisessa yhteiskuntateoriassa päällys- eli ylärakennetta
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Päällysrakenne”, voi hakea sivunnimihaulla, laajalla sivunnimihaulla tai tekstihaulla.
Rafa Silva

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Rafael Alexandre Fernandes Ferreira Silva
Syntymäaika: 17. toukokuuta 1993 (ikä 31)
Syntymäpaikka: Vila Franca de Xira, Portugali
Pelipaikka: vasen laitalinkki
Pituus: 170 cm
Paino: 63 kg
Seura
Seura: Benfica
Pelinumero: 27
Junioriseurat
: Alverca
0000–2012: Feirense
Seurat
| Vuodet | Seura | O | (M) |
| 2012–2013 | Feirense | 41 | (10) |
| 2013–2016 | Braga | 88 | (13) |
| 2016– | Benfica | 120 | (34) |
Maajoukkue
| 2013 | Portugali U20 | 2 | (0) |
| 2013–2015 | Portugali U21 | 13 | (3) |
| 2014– | Portugali | 21 | (0) |
 Seurajoukkueuran tilastot kattavat vain kansalliset sarjat, päivitetty 14. kesäkuuta 2021.  Maajoukkueuran tilastot päivitetty 14. kesäkuuta 2021.
| Mitalit> Maa:   Portugali.Miesten jalkapallo.EM-kilpailut  | Mitalit> Maa:   Portugali.Miesten jalkapallo.EM-kilpailut  | Mitalit> Maa:   Portugali.Miesten jalkapallo.EM-kilpailut  | Maa:   Portugali> Miesten jalkapallo. |
| --- | --- | --- | --- |
|  Kultaa | Ranska 2016 | jalkapallo |  |
Rafael Alexandre Fernandes Ferreira Silva, tunnetaan nimellä Rafa Silva tai Rafa (s. 17. toukokuuta 1993 Vila Franca de Xira, Portugali), on portugalilainen jalkapalloilija, pelipaikaltaan vasen laitalinkki. Hän edustaa Portugalin pääsarjassa pelaavaa Benficaa.
Silvan ammattilaisuran ensimmäinen seura oli Feirense, jossa hän pelasi 41 Portugalin toiseksi korkeimman sarjatason ottelua kaudella 2012–2013. Kesällä 2013 Silva siirtyi Portugalin pääsarjassa pelaavaan Bragaan, jossa hän pelasi 88 pääsarjaottelua ja teki niissä 13 maalia. Vuonna 2016 hän oli voittamassa Portugalin cupia.
Silva siirtyi elokuussa 2016 Benficaan, jossa hän on pelannut kausina 2016–2020 myös Mestarien liigaa ja kausina 2019–2021 Eurooppa-liigaa Benfican pudottua ensimmäisellä kaudella Mestarien liigasta alkulohkon jälkeen ja karsiuduttua jälkimmäisellä siitä kokonaan pois. Silva teki Mestarien liigassa toistaiseksi ainoan maalinsa lokakuussa 2019 ranskalaisseura Lyonia vastaan. Portugalin liigassa hän on pelannut Benfican joukkueessa viiden kauden aikana 120 ottelua ja tehnyt niissä 34 maalia. Kaudella 2018–2019 hän oli 17 maalillaan liigan kolmanneksi paras maalintekijä. Hän voitti Portugalin-mestaruuden vuosina 2017 ja 2019 sekä Portugalin cupin vuonna 2017.
Silva on pelannut Portugalin maajoukkueessa vuodesta 2014 lähtien. Hän oli mukana MM-kilpailuissa 2014 ja EM-kilpailuissa 2016 mutta pääsi kentälle vain yhden ottelun loppuhetkiksi EM-kilpailuissa.
Ranskalaisen keittiön salaisuudet

| Ranskalaisen keittiön salaisuudet> Mastering the Art of French Cooking |
| --- | --- |
 Ranskalaisen keittiön salaisuudet 1968.
Alkuperäisteos
Kirjailija:  Julia Child, Simone Beck, Louisette Bertholle
Kieli:  englanti
Genre:  keittokirja
Julkaistu:  1961
ISBN:  0-375-41340-5   (40. vuosipäiväpainos)
Suomennos
Suomentaja:  Kyllikki Villa, Kirsti Rannikko
Kustantaja:  WSOY
Julkaistu:  1968
Ulkoasu:  sid.
Sivumäärä:  596
ISBN:  978-951-0-49346-5 (vuoden 2022 p.)

Löydä lisää kirjojaKirjallisuuden teemasivulta
Ranskalaisen keittiön salaisuudet (Mastering the Art of French Cooking) on yhdysvaltalaisen kokin Julia Childin kahden ranskalaisen ystävänsä Simone Beckin ja Lousette Berthollen kanssa tekemä klassikkokeittokirja, joka ilmestyi 1961. Teoksen ovat suomentaneet Kyllikki Villa ja Kirsti Rannikko, ja suomennos ilmestyi 1968, kustantajana WSOY. Suomalaisessa laitoksessa on kansipaperin mukaan 670 alkuperäisohjetta, nimiösivun mukaan 800.
Child kirjoittaa esipuheessa, että kirja on tarkoitettu ”ruoanvalmistajille, joilla ei ole kotiapulaista”. Kyse ei ole pikaruokaohjeista, sillä Child kehottaa varaamaan ennen kaikkea aikaa.
Kirjan reseptien pohjalta yhdysvaltalainen ruokabloggaaja Julie Powell valmisti ruokia ja kertoi työstään blogissaan. Suosituksi tulleen blogin pohjalta hän teki kirjan, ja blogin ja kirjan ansiosta syntyi ruokaelokuva Julie & Julia (2009).
Punainen tähti

Punainen keltareunuksinen tähti Neuvostoliiton lipussa sirpin ja vasaran kanssa.
Sosialistisen Jugoslavian lippu 1943–1992.
Punainen tähti on kommunismin symboli, jollaisena se alun perin oli vuonna 1918 perustetun Venäjän puna-armeijan tunnus. Punainen tähti on ollut paljon käytössä sosialististen valtioiden lipuissa ja vaakunoissa. Tähden yhdistäminen toiseen kommunismin symboliin, sirppiin ja vasaraan oli yleistä. Viisisakaraisen tähden punainen väri merkitsee vallankumouksellisuutta ja sosialismia.
Neuvostoliiton valtaryhmän 1990-luvun alussa tapahtuneen hajoamisen jälkeen punaisen tähden julkinen käyttö on kielletty Latviassa, Liettuassa, Moldovassa ja Ukrainassa. Indonesiassa se kiellettiin jo aiemmin.
Venäjän punainen tähti (2010–2014)

Venäjän ilmavoimien konetunnus muutettiin ohuen punaisen ja valkoisen reunan rajaamasta neuvostopunatähdestä valko-sinireunuksiseksi Venäjän punaiseksi tähdeksi maan lipun värien mukaan vuonna 2010. Punaisen värin lähes yksinomaan hallitsemasta tähdestä luovuttiin kuitenkin vuonna 2014.
Venäjän Armeijan keskusurheiluseuran (TsSKA) tunnuksessa on ylimpänä ohuen keltaisen reunan rajaama punainen tähti.
Venäjän asevoimien lehden nimi on Krasnaja zvezda eli Punainen tähti.
Aiheesta muualla

Kuvia tai muita tiedostoja aiheesta Punainen tähti Wikimedia Commonsissa
Rainbow Rowell

| Rainbow Rowell |
| --- | --- |
 Rainbow Rowell Texas Book Festivalilla 2019
Henkilötiedot
Syntynyt: 24. helmikuuta 1973 Nebraska, Yhdysvallat
Kansalaisuus:  yhdysvaltalainen
Ammatti:  kirjailija
Kirjailija
Tuotannon kieli: englanti
Aikakausi:  2011–
Pääteokset:  Fan Girl, Carry On, Eleanor & Park, Runaways
Aiheesta muualla
Kotisivut
Löydä lisää kirjailijoitaKirjallisuuden teemasivulta
Rainbow Rowell (s. 24. helmikuuta 1973 Nebraska, Yhdysvallat) on yhdysvaltalainen kirjailija.  Rowell on kirjoittanut romaaneja sekä novelleja. Lisäksi hän on tehnyt sarjakuva-albumeja yhdessä eri kuvittajien kanssa.
Rowellin läpimurtoteos on nuorten aikuisten romaani Eleanor & Park, joka saavutti suuren suosion heti ilmestyttyään. Teoksen käännösoikeudet on myyty neljäänkymmeneen maahan. Kirjan suomennos julkaistiin vuonna 2016.
Teoksia

Suomennetut teokset
Eleanor & Park.  Suomentanut Terhi Kuusisto. Helsinki:  Basam Books, 2016.  ISBN 978-952-260-471-2.
Rowell, Rainbow & Hicks, Faith Erik (kuvittaja): Viimeinen ilta – Pumpkinheads.  (Sarjakuva)  Suomentanut Taina Wallin. Hämeenlinna:  Karisto, 2020.  ISBN 978-951-1-37228-8.
Romaaneja ja novellikokoelmia
Attachments (2011)
Fangirl (2013)
Landline (2014)
Carry On (2015)
Almost Midnight (2017), sisältää kaksi lyhyttä kertomusta Midnights ja Kindred Spirits
Wayward Son (2019)
Any Way the Wind Blows (2021)
Scattered Showers (2022), novellikokoelma
Sarjakuvia
Runaways, kuvittanut Kris Anka (2017–2021)
She-Hulk, kuvittanut Rogê Antônio (2022)
Poikani on toista maata

| Poikani on toista maata> Kentucky Jones |
| --- | --- |

Tyyli:  perhekomedia
Kestoaika:  26 × 30 min
Alkuperämaa:  Yhdysvallat
Verkko:  NBC
Esitetty:  19. syyskuuta 1964 – 10. huhtikuuta 1965
Tuotantokausia:  1
Jaksoja:  26
Tuotanto
Vastaava(t) tuottaja(t):  Albert Beich
Ohjaaja(t):  Buzz Kulik
Tuotantoyhtiö(t):  NBC
Aiheesta muualla
IMDb 
Poikani on toista maata (Kentucky Jones) on yhdysvaltalainen komediallinen televisiosarja, jota tuotettiin 26 jaksoa vuosina 1964–1965. Siinä hiljattain leskeksi jäänyt ratsutilan hoitaja ja eläinlääkäri Kentucky Jones saa kasvattipojakseen kymmenvuotiaan kiinalaispojan nimeltä Dwight Eisenhower Wong eli ”Ike”. Pojan adoptiohakemuksen oli tehnyt Jonesin vähän aiemmin kuollut vaimo. Pääosia näyttelevät Dennis Weaver ja Ricky Der. Sarjan on ohjannut Buzz Kulik NBC-televisiokanavalle.
Suomessa sarjaa alettiin esittää tammikuun alusta 1965 Mainos-TV:n ohjelmistossa.
Sarja yritti poiketa yhdysvaltalaisten komediasarjojen valtavirrasta siinä, ettei siinä aluksi käytetty taustanaurua lainkaan. NBC:n vaatimuksesta se kuitenkin jouduttiin pian lisäämään.
Rooleissa

| 0 | 1 | 2 |
| --- | --- | --- |
|  Dennis Weaver  | … |  Kentucky Jones   |
|  Ricky Der  | … |  Dwight Eisenhower ‘Ike’ Wong   |
|  Henry Morgan  | … |  entinen kilpajockey Seldom Jackson   |
|  Nancy Rennick  | … |  sosiaaliviranomainen Edith Thorncroft   |
Käännös suomeksi
Punatuliperä

| Punatuliperä |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Loistopeipot Estrildidae
Suku::  Tähtituliperät Neochmia
Laji::  phaeton
Kaksiosainen nimi
 Neochmia phaeton  (Hombron & Jacquinot, 1841) 
Katso myös
   Punatuliperä Wikispeciesissä   Punatuliperä Commonsissa 
Infobox OKNimi-testi OKIUCN-testi OK: 
Punatuliperä (Neochmia phaeton) on loistopeippojen heimoon kuuluva varpuslintu.
Levinneisyys

Punatuliperää tavataan luonnonvaraisena Australian pohjoisosissa sekä Indonesiassa ja Papua-Uudessa-Guineassa. Lajia on kuvattu yleiseksi tai paikallisesti yleiseksi, ja sen kannankehitys on vakaa. Laji on luokiteltu elinvoimaiseksi.
RMS Laconia (1921)

| RMS Laconia |
| --- | --- |
 RMS Laconia vuonna 1921
Lippuvaltio:   Yhdistynyt kuningaskunta
Kotipaikka:  Liverpool
Omistaja:  Cunard Line
Rakennustelakka:  Swan Hunter & Wigham Richardson, Newcastle upon Tyne
Vesillelasku:  9. huhtikuuta 1921
Neitsytmatka:  Southampton – New York
Status:  Uponnut Saksan laivaston sukellusveneen U-156 torpedoimana 12. syyskuuta 1942
Tekniset tiedot
Pituus:  183 m
Leveys:  22 m
Uppouma:  19 860 t
Nopeus:  16 kn
Lähteet:   
RMS Laconia oli brittiläinen matkustajahöyrylaiva, jonka Swan Hunter & Wigham Richardson rakensi Cunard Linelle Wallsendin telakalla Newcastle upon Tynessa, ja se laskettiin vesille 9. huhtikuuta 1921.
Tietoa laivasta > Tekniset tiedot

Alus oli 601 jalkaa (183 m) pitkä ja 74 jalkaa (22 m) leveä ja sen uppouma oli 19 860 tonnia. Aluksen pääkoneina oli kaksi höyryturbiinia, jotka pyörittivät kahta potkuria.
Tietoa laivasta > Matkustajatilat

Matkustajapaikkoja laivalla oli:
1. luokka: 350
2. luokka: 350
3. luokka: 1 500
Palvelus

Alus lähti 25. toukokuuta 1921 neitsytmatkalleen Southamptonista New Yorkiin.
Alus oli sisaraluksensa RMS Samarian kanssa marraskuussa 1922 maailman ensimmäisellä jatkuvalla maailmanympäriristeilyllä.
1930-luvulla Laconia oli enimmäkseen risteilyaluksena vuoteen 1939 saakka. Toisen maailmansodan alkaessa alus muutettiin aseistetuksi kauppa-alukseksi, missä tehtävässä se toimi vuoteen 1941 asti, jolloin se muutettiin joukkojenkuljetusalukseksi.
Palvelus > Uppoaminen

RMS Laconia upposi 12. syyskuuta 1942 Saksan laivaston sukellusveneen U-156 laukaistua kaksi torpedoa alusta kohti. Alus oli matkalla Suezista Kanadaan kyydissään 366 matkustajaa, 1 809 italialaista sotavankia ja 200 tonnia rahtia. Onnettomuudessa kuoli 133 matkustajaa, 97 miehistön jäsentä, 1 394 sotavankia ja 33 puolalaista vanginvartijaa.
Pokémon: Darkrai nousee

| Pokémon: Darkrai nousee> Pokémon: The Rise of Darkrai |
| --- | --- |

Ohjaaja:  Kunihiko Yuyama
Käsikirjoittaja:  Hideki Sonoda
Tuottaja:   Chōji Yoshikawa  Jun'ya Okamoto  Takemoto Mori 
Säveltäjä:  Shinji Miyazaki
Pääosat:   Sarah Natochenny  Ikue Ōtani  Emily Bauer  Bill Rogers  Michele Knotz  Jimmy Zoppi 
Valmistustiedot
Valmistusmaa:  Japani
Tuotantoyhtiö:   Tōhō (Japani)  VIZ Media (Yhdysvallat)  Universal Pictures 
Levittäjä:  Tōhō Netflix
Ensi-ilta:  14. heinäkuuta 2007
Kesto:  95 min
Alkuperäiskieli:  japani
Edeltäjä:  Pokémon Ranger and the Temple of the Sea
Seuraaja:  Pokémon: Giratina ja taivassoturi
Aiheesta muualla
IMDb 
Elonet
AllMovie
Infobox OKNimi-testi OK: 
Pokémon: Darkrai nousee (engl. Pokémon: The Rise of Darkrai) on kymmenes kokopitkä Pokémon-elokuva vuodelta 2007. Yhdysvalloissa se julkaistiin helmikuussa 2008, ja Suomessa TV-ensi-ilta oli MTV3-kanavalla 28. joulukuuta 2008. Myöhemmin elokuva on näytetty myös heinäkuussa 2009 sekä kahdesti vuonna 2012.
Juoni

Kaksi legendaarista Pokémonia, Dialga ja Palkia taistelevat toisessa ulottuvuudessa. Niiden taistelu vaikuttaa oikeaankin maailmaan, ja voi pahimmassa tapauksessa tuhota sen kokonaan, tiedemies Tonion lukeman päiväkirjan mukaan.
Äänirooleissa

| Rooli | Alkuperäinen ääni | Englanninkielinen ääni | Suomenkielinen ääni |
| --- | --- | --- | --- |
| Ash Ketchum | Rica Matsumoto | Sarah Natochenny | Hanna Leino |
Pikachu: Ikue Ōtani
| Dawn | Megumi Toyoguchi | Emily Bauer | Mirjami Heikkinen |
| Piplup | Etsuko Kozakura | Michele Knotz | Michele Knotz |
| Brock | Yūji Ueda | Bill Rogers | Jari Salo |
| Jessie | Megumi Hayashibara | Michele Knotz | Kiti Kokkonen |
| James | Shin'ichirō Miki | Jimmy Zoppi | Velimatti Ranta |
| Meowth | Inuko Inuyama | Jimmy Zoppi | Arto Nieminen |
| kertoja | Unshō Ishizuka | Rodger Parsons | Pasi Ruohonen |
| Darkrai | Kōji Ishizaka | Scott Williams | Pasi Ruohonen |
| Tonio | Kōji Yamamoto Daisuke Sakaguchi (lapsena) | Rich McNanna | Peter Pihlström Aku Laitinen (lapsena) |
| Alice | Rosa Katō Mamiko Nōto (lapsena) | Khristine Hvam | Heljä Heikkinen Jenni Sivonen (lapsena) |
| paroni Alberto | Kōichi Yamadera | Ax Norman | Petri Hanttu |
| hoitaja Joy | Kikuko Inoue | Michele Knotz | Elise Langenoja |
| Kai | Ryūji Akiyama | Sean Reyes | Aku Laitinen |
| Maury | Hiroshi Yamamoto | Joshua Swanson | Aku Laitinen |
| Allegra | Shōko Nakagawa | Emily Williams | Jenni Sivonen |
Alku- ja loppulauluja ei suomennettu, vaan ne jätettiin englanninkieliseen asuun.
Suomenkielinen toteutus

Äänitys ja ohjaus: Iiro Iljama
Käännös ja sovitus: Päivi Kangas/Mediaplant
Tuotanto: Sun Studio A/S, Suomen sivuliike
Pesäpallon suomensarja 1945

Pesäpallon suomensarja pelattiin ensimmäisen kerran kaudella 1945. Sarjan pohjana oli 1930-luvun Valtakunnansarja, alkuperäiseltä nimeltään B-sarja.
Runkosarja > Kaakkoislohko

| Joukkue | O | V | T | H | Juoksut | Pts | JK | PP | SR | KK | MA | SP | WU |
| --- | --- | --- | --- | --- | --- | --- | --- | --- | --- | --- | --- | --- | --- |
| Jyväskylän Kiri | 6 | 6 | 0 | 0 | 56-18 | 12 |  |  | 9-5 |  |  | 10-0 | 4-3 |
| Pieksämäen Palloilijat | 6 | 5 | 0 | 1 | 68-31 | 10 | 3-8 |  | 8-4 | 7-3 |  |  |  |
| Savonlinnan Riento | 6 | 3 | 0 | 3 | 35-35 | 6 |  |  |  |  | 6-3 | 9-5 | 9-3 |
| Kuopion Kopparit | 6 | 3 | 0 | 3 | 30-34 | 6 | 1-13 |  | 7-2 |  | 2-6 |  |  |
| Mikkelin Ajo | 6 | 3 | 0 | 3 | 46-62 | 6 | 6-12 | 4-31 |  |  |  | 17-4 |  |
| Siilinjärven Ponnistus | 6 | 1 | 0 | 5 | 32-66 | 2 |  | 9-15 |  | 3-11 |  |  | 11-4 |
| Warkauden Urheilijat | 6 | 0 | 0 | 6 | 23-44 | 0 |  | 3-4 |  | 3-6 | 7-10 |  |  |